Source: http://sport.bacaul.ro/2018/09/05/handbal-masculin-csm-bacau-a-debutat-cu-dreptul-in-liga-zimbrilor/
Timestamp: 2019-10-16 15:25:03+00:00

Document:
Handbal masculin / CSM Bacău a debutat cu dreptul în Liga Zimbrilor – Sport Bacau
Handbal masculin / CSM Bacău a debutat cu dreptul în Liga Zimbrilor
CSM Bacău a obținut miercuri seara, la Cluj-Napoca, prima victorie în Liga Zimbrilor. Băcăuanii s-au aflat în permanență la conducere pe tabela de marcaj, însă tânăra și arțăgoasa echipă ardeleană a ținut mereu aproape. Deși avea un avans de 4 goluri în minutul 57, un șapte metri și un atac ratate de echipa lui Eden Hairi au făcut ca finalul să fie mai puțin liniștit decât ar fi fost cazul. În cele din urmă, experiența superioară a handbaliștilor băcăuani și-a spus cuvântul, aducând victoria lui Tamaș & comp, 24-22 (14-10). În partida de la Cluj-Napoca, CSM Bacău a evoluat în alcătuirea: Tamaș, Freiwald, Crăciunescu – M. Cotinghiu 5, Juverdianu 4, Păunică 3, V. Anton 3, Tudorancea 3, Tărîță 2, G. Cotinghiu 2, Gal 1, Bologa 1, Uruianu, Burbulea, Păunescu, Dascălu.
Chiar dacă nu a fost cel mai bun joc al nostru, importante sunt punctele obținute. A fost un meci disputat, controlat în mare măsură de echipa noastră. Chiar dacă scorul nu reflectă realitatea din teren, nu am avut emoții în privința rezultatului. Este adevărat că echipa gazdă a avut momente bune de joc, dar experiența jucătorilor noștri și-a spus în final cuvântul. Eden Hairi
Autor Costin AlexandrescuPublicat pe 05/09/2018 06/09/2018 Categorii HANDBAL, Liga nationala
3 comentarii la „Handbal masculin / CSM Bacău a debutat cu dreptul în Liga Zimbrilor”
Va spune:
05/09/2018 la 7:58 pm
Mai rar cronica fara scor !
06/09/2018 la 5:28 am
Așa e, scuze, am remediat.
07/09/2018 la 7:41 pm
Precedent Articolul anterior: Avancronică / ”U” Cluj – CSM Bacău (miercuri, ora 18.00)
Următor Articolul următor: Avancronică / Știința Bacău – HCF Piatra Neamț (duminică, ora 11, Sala Sporturilor)

References: CSM 
 CSM 

CSM 
 CSM 
 CSM 
 CSM